-Yo alcuérdome que, siendo un xanu rapacín, ocurrióseme un día de branu dir a dar un paséu con una montera de papel puesta na cabeza. Un paisanu vieyu, que fuera tambor nos sos tiempos, y qu’andaba fustacando pel bardial a la busca cascoxos, al veme d’aquelles traces, ponse él: “¡Antroxu fuera!”. Daquella nun entendí por qué me lo gritare, pero tiempu dempués descubrí qu’esa espresión, amás de dicila pa brindar a la xente a antroxar, támién significa que nun hai que tener mieu, qu’hai que dexar los conplexos de llau y salir albintestate y p’alantre...
#000001